# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | Ymgynghoriad ar Reoliadau o dan Ddeddf Rhentu Cartrefi (Ffioedd etc.) (Cymru) 2019 |
| **DYDDIAD** | 24 Mai 2019 |
| **GAN** | Julie James AC, y Gweinidog Tai a Llywodraeth Leol |

Ymgynghoriad yw hwn ar lunio dwy gyfres o reoliadau o dan Ddeddf Rhentu Cartrefi (Ffioedd etc.) (Cymru) 2019:

1. **Gallai rheoliadau o dan baragraff 6 o Atodlen 1 Deddf 2019 greu disgrifiad ychwanegol o'r hyn a olygir wrth ddiffygdaliad a phennu terfyn ar ddiffygdaliadau.**

Nod yr ymgynghoriad yw clywed barn pobl am y diffygdaliadau a allai fod yn ofynnol, ac am y terfynau, os o gwbl, y gellid eu gosod yn sgil torri cytundeb tenantiaeth.

1. **Gallai'r rheoliadau ragnodi gwybodaeth y mae'n rhaid i landlord (neu asiant) ei darparu i ddarpar-denant cyn cymryd blaendal cadw.**

Nod yr ymgynghoriad yw clywed barn pobl am yr wybodaeth y mae'n rhaid ei rhoi i ddarpar-denant cyn iddo dalu blaendal cadw i landlord neu asiant.

Bydd yr ymgynghoriad yn dechrau ar 24 Mai 2019 ac yn dod i ben ar 19 Gorffennaf 2019. Cliciwch yma: <https://llyw.cymru/deddf-rhentu-cartrefi-ffioedd-etc-cymru-2019-diffygdaliadau-gwybodaeth-ragnodedig>